NACIONALINĖS ŽEMĖS TARNYBOS

PRIE APLINKOS MINISTERIJOS

DIREKTORIUS

ĮSAKYMAS

DĖL VALSTYBINĖS KITOS PASKIRTIES ŽEMĖS SKLYPŲ PERDAVIMO VALDYTI, NAUDOTI IR DISPONUOTI JAIS PATIKĖJIMO TEISE AKCINEI BENDROVEI

„via lietuva“

2025 m. kovo 10 d. Nr. 1P-209-(1.1 E.)

Vilnius

Vadovaudamasis Lietuvos Respublikos žemės įstatymo 7 straipsnio 1 dalies 5 punktu ir 6 dalimi, Lietuvos Respublikos kelių įstatymo 5 straipsnio 3 dalimi ir 10 straipsnio 2 dalimi, Valstybinės žemės sklypų perdavimo valdyti, naudoti ir disponuoti jais patikėjimo teise viešosios transporto infrastruktūros valdytojui tvarkos aprašo, patvirtinto Lietuvos Respublikos Vyriausybės 2014 m. kovo 5 d. nutarimu Nr. 208 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise viešosios transporto infrastruktūros valdytojui tvarkos aprašo patvirtinimo“, 10, 14 punktais ir atsižvelgdamas į akcinės bendrovės „Via Lietuva“ 2024 m. rugsėjo 27 d. raštą Nr. 2-14042 „Dėl žemės sklypų perdavimo“:

1. Perduodu akcinei bendrovei „Via Lietuva“ (į. k. 188710638) Nacionalinės žemės tarnybos prie Aplinkos ministerijos patikėjimo teise valdomus valstybinės žemės sklypus valdyti, naudoti ir disponuoti jais patikėjimo teise – valstybinėms funkcijoms atlikti:

1.1. 12,5553 ha ploto valstybinės žemės sklypą (kadastro Nr. 4938/7001:6, unikalus Nr. 4400-4571-0632; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Kaišiadorių r. sav., Kaišiadorių r. sav., teritorijoje; valstybinės reikšmės keliui Nr. 1812 Žiežmariai–Nemaitonys–Stakliškės (unikalus Nr. 4400‑2496-4834) eksploatuoti;

1.2. 2,1483 ha ploto valstybinės žemės sklypą (kadastro Nr. 4955/7001:19, unikalus Nr. 4400‑5614-5467; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Kaišiadorių r. sav., Žiežmarių apylinkės sen., Žalvarnių k., valstybinės reikšmės rajoniniam keliui Nr. 1812 Žiežmariai–Nemaitonys–Stakliškės (unikalus Nr. 4400‑2496-4834) eksploatuoti;

1.3. 15,6037 ha ploto valstybinės žemės sklypą (kadastro Nr. 4962/7001:15, unikalus Nr. 4400‑5500-2123; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Kaišiadorių r. sav., Kaišiadorių r. sav., teritorijoje, valstybinės reikšmės rajoniniam keliui Nr. 1812 Žiežmariai–Nemaitonys–Stakliškės (unikalus Nr. 4400‑2496-4834) eksploatuoti.

2. Nustatau, kad valstybinės žemės sklypų, nurodytų šio įsakymo 1.1, 1.2, 1.3 papunkčiuose, vertės, apskaičiuotos pagal žemės verčių zonų žemėlapius, parengtus pagal Masinio žemės vertinimo taisykles, patvirtintas Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, yra:

2.1. valstybinės žemės sklypo, nurodyto šio įsakymo 1.1 papunktyje, – 124 942,49 Eur (vienas šimtas dvidešimt keturi tūkstančiai devyni šimtai keturiasdešimt du eurai 49 ct)

2.2. valstybinės žemės sklypo, nurodyto šio įsakymo 1.2 papunktyje, – 21 393,81 Eur (dvidešimt vienas tūkstantis trys šimtai devyniasdešimt trys eurai 81 ct);

2.3. valstybinės žemės sklypo, nurodyto šio įsakymo 1.3 papunktyje, – 155 130,73 Eur (vienas šimtas penkiasdešimt penki tūkstančiai vienas šimtas trisdešimt eurų 73 ct).

3. P r i p a ž į s t u netekusiu galios Nacionalinės žemės tarnybos prie Aplinkos ministerijos direktoriaus 2024 m. spalio 30 d. įsakymą Nr. 1P-440-(1.1 E.) „Dėl valstybinės kitos paskirties žemės sklypų perdavimo valdyti, naudoti ir disponuoti jais patikėjimo teise akcinei bendrovei „Via Lietuva“.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Direktorius	Saulius Mickus